Per otru llau convién desmitificar tol tema de la etapa de dominación romana y de la prehistoria como entamadora de naciones y países polo menos lo que cinca a la fastera atlántica al norte del Dueru, yá que ye un tema enllenu de tremendes falacies. Esi afán manipulador  de los neonacionalistes gallegos y sananderinos y los sos acólitos uvieínos tratando de ver supuestes diferencies nacionales yá en cada forma o en cada dibuxu de cada piedra ye de risión. Intenten construyir teoríes delirantes sobre tremendes mentires como que sólo había castros na nación gallega. Nunca nun hubo nin una nación galaica diferente, nin una nación ásturnin una nación cluniaciense nin autrigona lucense bracarense nin muncho menos cántabra. Tolos historiadores antiguos  repiten que tolos pueblos del norte yeren iguales en llingua y cultura esto ye, formaben parte de la mesma nación material según lo entendemos agora, enantes de la conquista romana. Pero si usaben hasta los mesmos oxetos por nun falar de les creyencies. Había tribus locales y los romanos dixebraron territorios y tribus por mera utilidá práctica (el divide y vencerás), aliándose con unes tribus pa enfrentase a otres. Nun había diferencies culturales ente toes eses tribus del norte. Los romanos usaron los ríos  como fronteres arbitraries, pa situase nos mapes, pero tol tema de les dixebres culturales pre-romanes ye una inmensa falacia. La única dixebra cultural daquella etapa foi la siguiente: los territorios lucense, bracarense, cluniense incluyendo Autrigonia y la meseta del Dueru taben fuertemente romanizaos, sin embargo el territoriu ente los ríos Eo y Miera (Les actuales Asturies) taba inda ensin romanizar. Esa foi la dixebra cultural, la resitencia al dominiu foriatu desa tierra como prueben los afayos  arqueolóxicos de los cimblos de los montes de L.lena. Asturia ye una invención romana impuesta, ye una entidá territorial creada por Roma, tan artificial como la lucense, la cluniense o la bracarense, igual dartificial quesa Provincia Transduriana dAsturia y Galecia que llegaba hasta la fonte del Ebru. Asturia yera un conceptu territorial, non étnicu, de la dóminación romana. Fueron los romanos los que nomaron ástures a los que vivíen pasando un ríu que se nomaba Ástura. Los galaicos yeren sólo una  pequena tribu como tantes otres del norte del actual Portugal contra la que los romanos tuvieren una griesca y que por arte de barrabiellu resulta que nomamos agora a toes y caúna de les tribus de los departamentos alministrativos lucense y bracarense como galaicos ensin nenguna lóxica cuando eso ye otra gran falacia. El nomar a aquella provincia alministrativa como Galecia col nome daquella pequena tribu del sur ye otra arbitrariedá romana más, bien pudieron nomar a la provincia como Britonia, Lucenia,  Atlantia o otru nome inventáu que se-yos ocurriera. Roma tardó munchu nocupar la zona tresmontana y hubo ocupación pero non romanización nin llatinización, la llatinización sólo va imponese cola llegada depués del cristianismu, los primeros monasterios, pues la llingua céltica nes Asturies pervivió hastal sieglu VII. Nesa llingua, Kent significaba monte montesín asina que tolos habitantes tresmontanos desa Cordalera podíen ser igualmente Kent na so llingua autóctona. Pero són los romanos los que  creen Asturia como un conceptu territorial, una entidá alministrativa artificial o conventu, igual que Lucus, Brácara y Clunia, lo demás són tribus o grupos que clasifiquen según vivan alredor duna ciudá o castru principal. Asina nomen Vadinienses a aquellos que tienen como centru de referencia cívicu a una ciudá nomada Vadinia, pero non pol fechu de ser étnicamente diferentes a otres tribus vecines. ¿Álguien cree que los ástures dun llau del ríu fueren diferentes etnolóxicamente de los vacceos del  otru llau?. Son pures invenciones de Roma. Sí había diferencies frente a los Íberos y a los culturizaos polos íberos que teníen una cultura más mediterrania y clásica pero los del cuadrante noroeste yeren toos célticos y pertenecíen a una mesma nación etnolóxica ensin diferencies. Una vez creada Asturia territorialmente créense llueu los ástures nun procesu artificial del que los hestoriadores antiguos tomen nota como meros axentes propagandísticos dun imperiu que triunfa sobre supuestes naciones  poderoses quen realidá nunca esistieron como tales. Eses tribus atlántiques que lucharon contra Roma tamién podíen lluchar una contra la más vecina, nel mesmu valle si se dieral casu. Roma entama a etiquetar y apellidar a eses naciones (populi) por pura necesidá de dominación (Astures, Bracarenses, Lucenses) pa diferencialos de los suyos, los hispani, los romanizaos. Tamién creal conceptu de gens (tribu) como una necesidá de clasificar y ordenar una población local sometida (cantabri, orgenomesci, luggoni,  paesici, albioni...). Ye por tou ellu ridículu esa zuna de neonacionalistes allumaos de salón tratando de buscar supuestes diferencies yá na época pre-romana. En tola fastera atlática, del Dueru a Autrigonia había una sola nación étnica. 